Eskom-werker (vrou) verdwyn spoorloos | Maroela Media
Thembi Lucia Yende. Foto: Verskaf
Sers. Harry Manaka, polisiewoordvoerder, het Vrydag gesê die vrou, Thembisile (Thembi) Lucia Yende (29), is verlede Woensdag deur haar ma as vermis aangemeld nadat sy die dag nie van haar werk af teruggekeer het nie.
"Thembi werk vir Eskom in Springs. Sy is die laaste keer deur haar vriend, met wie sy 'n verhouding het, by haar blyplek in Tsakane gesien," het Manaka gesê.
Manaka het gesê die Eskom-voertuig waarmee Thembi gery het, is verlede Donderdag by die Peter Botha-substasie in Springs opgespoor. Die voertuig was gesluit, daar was geen teken van Thembi nie en haar selfoon is afgeskakel.
"Volgens Eskom het Thembi nie die dag vir werk aangemeld nie, maar die opsporingstoestel dui aan dat die voertuig langer as 12 uur by die substasie geparkeer was."
Die polisie ondersoek 'n vermistepersoonsaak. Eskom het ook 'n span aangestel om die polisie met hul ondersoek by te staan.
"Thembi se verdwyning word wyd op sosiale media gedeel en bespreek. Die omstandighede rakende haar verdwyning bly egter onbekend en die polisie se ondersoek duur voort."
Manaka het gesê Thembi se familie het selfs al oproepe vanaf vreemde nommers ontvang van mense wat sê hulle weet waar sy is en dat hulle 'n losprys eis as vergoeding.
"Die polisie het hul hande vol om te verseker dat haar familie nie ingeloop word nie en maak seker dat alle moontlike leidrade deeglik opgevolg word."
Enigiemand met inligting oor waar Thembi haar kan bevind, of wat die polisie in hul ondersoek kan bystaan, word versoek om ao. Khomo by 011 363 3535 te bel.
Dalk n paar randjies ook gegaps…werksplek word moontlik warm of kouevoete gekry…Eskom is vrot oral…geen werksetiek en eerlikheid oor algemeen
My eerste gedagte na 'n vorige berig is dat sy ontvoer is deur daardie mensehandel sindikate wat so opspraak maak in Springs.
Hoop sy word veilig gevind.
Het ons polisie nou nog nie die tegnologie om mense te kan trace wat bv. boodskappe stuur vir losprys nie? Waaroor was Rica dan?!
Ek stem saam as 'n moeder dit is nie die plek of tyd om klippe te gooi nie, ek bid saam haar familie dat sy veilig sal terug kom. Hou ons op hoogte asb.